CELEX: 32011R0617
Language: lv
Date: 2011-06-24 00:00:00
Title: Komisijas Īstenošanas regula (ES) Nr. 617/2011 ( 2011. gada 24. jūnijs ), ar kuru groza Regulu (EK) Nr. 900/2008, ar ko nosaka analīzes metodes un citus tehniskus noteikumus, kuri jāievēro, piemērojot importa režīmu dažām lauksaimniecības produktu pārstrādē iegūtām precēm

25.6.2011   
            
            
               LV
            
            
               Eiropas Savienības Oficiālais Vēstnesis
            
            
               L 166/6
            
         KOMISIJAS ĪSTENOŠANAS REGULA (ES) Nr. 617/2011
   (2011. gada 24. jūnijs),
   ar kuru groza Regulu (EK) Nr. 900/2008, ar ko nosaka analīzes metodes un citus tehniskus noteikumus, kuri jāievēro, piemērojot importa režīmu dažām lauksaimniecības produktu pārstrādē iegūtām precēm
   EIROPAS KOMISIJA,
   ņemot vērā Līgumu par Eiropas Savienības darbību,
   ņemot vērā Padomes 2009. gada 30. novembra Regulu (EK) Nr. 1216/2009, ar ko nosaka tirdzniecības režīmu, kas piemērojams dažām lauksaimniecības produktu pārstrādē iegūtām precēm (1), un jo īpaši tās 18. pantu,
   ņemot vērā Padomes 1987. gada 23. jūlija Regulu (EEK) Nr. 2658/87 par tarifu un statistikas nomenklatūru un kopējo muitas tarifu (2) un jo īpaši tās 9. panta 1. punkta a) apakšpunktu,
   tā kā:
   
               (1)
            
            
               Komisijas Regulā (EK) Nr. 900/2008 (3) ir noteiktas analīzes metodes un citi tehniskie noteikumi, kas jāievēro, piemērojot Regulu (EK) Nr. 1216/2009 un Komisijas 2011. gada 25. maija Īstenošanas regulu (ES) Nr. 514/2011, ar ko nosaka sīki izstrādātus noteikumus preferenciālas tirdzniecības režīma īstenošanai, ko piemēro dažām precēm, kuras iegūst lauksaimniecības produktu pārstrādē, kā paredzēts Padomes Regulas (EK) Nr. 1216/2009 7. panta 2. punktā (4). Šīs metodes un noteikumus piemēro dažu pārstrādātu lauksaimniecības produktu importam, lai noteiktu to samazinātos agrokomponentus un lai minētos produktus klasificētu kombinētajā nomenklatūrā.
            
         
               (2)
            
            
               Skaidrības labad Regulas (EK) Nr. 900/2008 darbības joma ir jāatjaunina un jāpielāgo attiecīgajā regulā noteiktajiem pasākumiem.
            
         
               (3)
            
            
               Lai panāktu Regulas (EK) Nr. 900/2008 konsekventu piemērošanu, ir jāparedz, ka tajā noteiktās formulas, procedūras un metodes, ko izmanto, piemērojot Regulas (ES) Nr. 514/2011 II un III pielikumu, tiek izmantotas, nosakot arī piena tauku, piena olbaltuma, cietes/glikozes un saharozes/invertcukura/izoglikozes saturu, lai izvēlētos attiecīgo agrokomponentu un noteiktu papildnodokļus cukuram un miltiem nepreferenciālā importa gadījumā, kā paredzēts Regulas (EEK) Nr. 2658/87 I pielikuma otrajā daļā un trešās daļas I iedaļas 1. pielikumā.
            
         
               (4)
            
            
               Lai panāktu Regulas (EK) Nr. 900/2008 efektīvu piemērošanu, ir jāparedz, ka metodes un procedūras, kas tajā noteiktas dažu tādu preču klasificēšanai, uz kurām attiecas konkrēti KN kodi, piemērojot Regulas (ES) Nr. 514/2011 I pielikumu, tiek izmantotas arī, lai nepreferenciālā importa gadījumā minētās preces klasificētu atbilstoši Regulas (EEK) Nr. 2658/87 I pielikumā paredzētajam.
            
         
               (5)
            
            
               Lai ņemtu vērā grozījumus kombinētajā nomenklatūrā, dažas atsauces jāpielāgo KN kodiem.
            
         
               (6)
            
            
               Tāpēc attiecīgi jāgroza Regula (EK) Nr. 900/2008.
            
         
               (7)
            
            
               Šajā regulā paredzētie pasākumi ir saskaņā ar Muitas kodeksa komitejas atzinumu,
            
         IR PIEŅĒMUSI ŠO REGULU.
   1. pants
   Regulu (EK) Nr. 900/2008 groza šādi:
   
               1)
            
            
               regulas 1. pantu aizstāj ar šādu:
               “1. pants
               Darbības joma
               Ar šo regulu nosaka:
               
                           a)
                        
                        
                           analīzes metodiku un metodes, kas jāizmanto, lai noteiktu lauksaimniecības produktu saturu Padomes Regulas (EK) Nr. 1216/2009 (5) 2. panta 1. punkta a) apakšpunkta nozīmē vai to konkrētos komponentus, kurus uzskata par iekļautiem importētās precēs Regulas (EK) Nr. 1216/2009 2. panta 1. punkta b) apakšpunkta nozīmē;
                        
                     
                           b)
                        
                        
                           analīzes metodes, kas jāizmanto, īstenojot Regulu (EK) Nr. 1216/2009, ciktāl tas attiecas uz dažu preču importu, Regulas (EEK) Nr. 2658/1987 I pielikumu un Komisijas Īstenošanas regulu (ES) Nr. 514/2011 (6), vai, ja šādas analīzes metodes nav, veicamo analītisko darbību raksturu vai piemērojamās metodes principu.
                        
                     
         
               2)
            
            
               regulas 2. pantu groza šādi:
               
                           a)
                        
                        
                           pievieno šādu virsrakstu: “Satura aprēķināšana”;
                        
                     
                           b)
                        
                        
                           ievadteikumu aizstāj ar šādu:
                           “Saskaņā ar Regulas (ES) Nr. 514/2011 III pielikuma 1., 2. un 3. zemsvītras piezīmē un Regulas (EEK) Nr. 2658/87 I pielikuma trešās daļas I iedaļas 1. pielikuma 1. tabulas 1., 2. un 3. zemsvītras piezīmē sniegtajām definīcijām, kas attiecas uz piena olbaltuma, cietes/glikozes saturu un saharozes/invertcukura/izoglikozes saturu, izmanto šādas formulas, procedūras un metodes:
                           
                                       a)
                                    
                                    
                                       lai piemērotu Regulas (ES) Nr. 514/2011 II un III pielikumu;
                                    
                                 
                                       b)
                                    
                                    
                                       lai noteiktu piena tauku, piena olbaltuma, cietes/glikozes un saharozes/invertcukura/izoglikozes saturu, izvēloties attiecīgo agrokomponentu, nosakot papildnodokļus cukuram un miltiem nepreferenciālā importa gadījumā, kā paredzēts Regulas (EEK) Nr. 2658/87 I pielikuma otrajā daļā un trešās daļas I iedaļas 1. pielikumā:”;
                                    
                                 
                     
         
               3)
            
            
               regulas 3. pantu groza šādi:
               
                           a)
                        
                        
                           pievieno šādu virsrakstu: “Preču klasifikācija”;
                        
                     
                           b)
                        
                        
                           ievadteikumu aizstāj ar šādu:
                           “Lai piemērotu Regulas (ES) Nr. 514/2011 I pielikumu un Regulas (EEK) Nr. 2658/87 I pielikumu, turpmāk minēto preču klasificēšanai izmanto šādas metodes un procedūras:”;
                        
                     
                           c)
                        
                        
                           panta 2. un 3. punktu aizstāj ar šādiem:
                           
                                       “2)
                                    
                                    
                                       lai klasificētu KN kodiem 1704 10 10 un 1704 10 90, un no 1905 20 10 līdz 1905 20 90 atbilstošos produktus, saharozes saturu, ieskaitot invertcukuru, ko izsaka kā saharozi, nosaka ar HPLC (invertcukurs, izteikts kā saharoze, tiek aprēķināts kā vienādu glikozes un fruktozes daudzumu summa, kas reizināta ar 0,95);
                                    
                                 
                                       3)
                                    
                                    
                                       lai klasificētu KN kodiem no 1806 10 15 līdz 1806 10 90 atbilstošos produktus, saharozes/invertcukura/izoglikozes saturu nosaka saskaņā ar šīs regulas 2. panta 2. punktā minētajām formulām, metodi un procedūrām;”;
                                    
                                 
                     
         
               4)
            
            
               regulas 4. pantam pievieno šādu virsrakstu: “Pārbaudes ziņojums”;
            
         
               5)
            
            
               regulas 5. pantam pievieno šādu virsrakstu: “Nobeiguma noteikums”.
            
         2. pants
   Šī regula stājas spēkā divdesmitajā dienā pēc tās publicēšanas Eiropas Savienības Oficiālajā Vēstnesī.
   
      Šī regula uzliek saistības kopumā un ir tieši piemērojama visās dalībvalstīs.
      Briselē, 2011. gada 24. jūnijā
      
         
            Komisijas vārdā –
         
            priekšsēdētājs
         
         José Manuel BARROSO
      
   
   
      (1)  OV L 328, 15.12.2009., 10. lpp.
   
      (2)  OV L 256, 7.9.1987., 1. lpp.
   
      (3)  OV L 248, 17.9.2008., 8. lpp.
   
      (4)  OV L 138, 26.5.2011., 18. lpp.
   
      (5)  OV L 328, 15.12.2009., 10. lpp.
   
      (6)  OV L 138, 26.5.2011., 18. lpp.”;